《夏日闲居》
清代·秦道然

何以娱水日，对景常忘言。栖迟讵非计，造物与我闲。

碧草长庭除，珍禽息树间。微风生秋意，雨气在远山。

良友欣然来，小酌俱陶然。柴门月色里，相送溪桥边。

作者简介：（1658—1747）江苏无锡人，字雒生。秦松龄子。康熙四十八年进士，官礼科给事中。坐事系狱十四年，乾隆初得释。有《困知私记》、《明儒学录》、《泉南山人存稿》。